Heemstede

Heemstede (distagañ : ) a zo ur gumun hag ur gêr e proviñs Noord-Holland en Izelvroioù. 9,64 km² eo gorread Heemstede (douar : 9,20 km², dour : 0,44 km²). D'an 31 a viz Mae 2009 e oa 25 868 annezad enni. Tost ouzh Heemstede ez eus un ti-gar anvet Heemstede-Aerdenhout (linenn tren Haarlem-Leiden).

 Istor 
Heemstede a voe savet tro-dro da gastell Heemstede bet savet war vord ar stêr Spaarne e-tro 1286. Er  kantved e kreskas ar gêriadenn tro-dro d'ar c'hastell a voe distrujet hag adsavet meur a wech. Prenet e voe gant Adriaan Pauw e 1620. E 1653 e voe dispartiet Bennebroek diouzh Heemstede.

Dousik e kreskas Heemstede, hag e 1787 e oa 196 familh enni. D'ar mare-se e veze gwelet Heemstede evel ur gêr ma teue an dud a laboure e Haarlem pe e Amsterdam. E-pad an hañv e teue familhoù pinvidik a dec'he rak kleñvedoù ar c'hanolioù er c'hêrioù bras ha meur a savadur bras a voe savet e Heemstede er  hag en  kantved. Ul lodenn anezho a c'haller gwelout hiziv an deiz : Oud-Berkenroede, Berkenrode, Ipenrode, Huis te Manpad, Hartekamp, Bosbeek, Meer en Bosch, Meer en Berg ha Gliphoeve.

E 1857 e voe kendeuzet kumun Berkenrode e Heemstede. E 1927 e voe tennet lodenn norzh Heemstede, ma oa ul lodenn vras eus Haarlem Forest, ha staget ouzh Haarlem.

 Monumantoù ha lec'hioù dibar 
 Groenendaal park, aozet gant John Hope
 Vrijheidsbeeld (delwenn d'ar frankiz), savet gant Mari Andriessen da lidañ ar frankiz ha da zerc'hel soñj eus annezidi Heemstede a varvas e-pad Emsavadeg an Izelvroidi. Er Vrijheidsdreef e Groenendaal park
 Slot Heemstede: al lec'h ma oa kastell Heemstede 
 Hartekamp, an ti ma teue George Clifford e-pad an hañv
 Linnaeusbos (koad Linnaeus): ul lodenn eus Hartekamp ma voe plantet gwez gant George Clifford, hag a voe taolennet gant Linnaeus e-barzh Hortus Cliffortianus
 De Naald: an nadoz, ur monumant staliet gant D.J. van Lennep da enoriñ Witte van Haemstede, hag a saveteas Haarlem e-pad un emgann d'ar 26 a viz Ebrel 1304, ha da enoriñ ivez ar re a voe gloazet e-pad un emgann all a e-enep ar Spagnoled d'an 8 a viz Gouere 1573. A-hervez e vije c'hoarvezet an daou emgann dirak ti David Jacob van Lennep, da lavaret eo e-lec'h m'emañ ar monumant

 Kuzul-kêr 
E kuzul-kêr Heemstede ez eus 21 dileuriad :
 VVD - 6 dileuriad
 CDA - 4 dileuriad
 PvdA - 4 dileuriad
 GroenLinks - 3 dileuriad
 Heemsteeds Burger Belang HBB - 2 zileuriad
 D66 - 1 dileuriad
 Nieuw Heemstede - 1 dileuriad

 Ganet e Heemstede 
 Pieter Kooijmans (1933), gwiraour ha diplomat
 Joost Swarte (1947), dizagner ha treser bannoù-treset
 Johan Neeskens (1951), c'hoarier mell-droad
 Astrid Schulz (1939), aktorez
 Inge Schrama (1985), aktorez

 Skeudennoù 

 Liammoù diavaez 

 Lec'hienn ofisiel Heemstede
 Kartenn Heemstede
 Listenn ar 97 monumant (rijksmonument) a zo e Heemstede

Rummad:Kumunioù Noord-Holland